एटीएम कार्ड उड़ाकर डाले रुपए, खाता ब्लॉक रुपए वसूलने में चार साइबर अपराधी गिरफ्तार
एकबुजुर्ग महिला के एटीएम कार्ड का अवैध इस्तेमाल करने के चक्कर में चार साइबर अपराधी शनिवार को पुलिस के हत्थे चढ़ गए। उनमें से तीन को लुबी सर्कुलर रोड स्थित एक मॉल से गिरफ्तार किया गया। फिर उनकी निशानदेही पर एक अपराधी भूली से पकड़ाया। चारों गिरफ्तारियां नाटकीय तरीके से हुईं। उनसे धनबाद थाने में पूछताछ की जा रही है। पकड़े गए अपराधियों में से दो धनबाद के और दो गिरिडीह के रहनेवाले हैं। उनमें से एक ने पुलिस के सामने खुलासा किया कि शुक्रवार को उनके गैंग के पांच लोगों को छत्तीसगढ़ की पुलिस पकड़कर ले गई है।
अपराधियों ने पहले डीजीएमएस से रिटायर हुईं एक महिला का एटीएम कार्ड उनके नाती की जेब से उड़ा लिया। फिर मोबाइल एप के जरिए चार किस्तों में उनके खाते में 20 हजार रुपए जमा करा दिए। उनमें से 8 हजार रुपए की उन्होंने निकासी भी कर ली। महिला को माेबाइल फोन पर आए मैसेज से इसका पता चला, तो उन्होंने खाते से ट्रांजक्शन ब्लॉक करा दिया। इस पर अपराधी उनके घर पहुंच गए और अपने फंसे 12 हजार रुपए के लिए धमकाने लगे। महिला ने उस समय उन्हें टाल दिया और पुलिस को पूरी जानकारी दे दी। फिर पुलिस ने जाल बिछाकर अपराधियों को पकड़ लिया।
मॉल में तीन अपराधियों की गिरफ्तारी के बाद उनकी निशानदेही पर डीएसपी डीएन बंका के नेतृत्व में पुलिस ने भूली के श्यामनगर से आशीष आर्यन उर्फ आशीष मंडल को पकड़ा। वह गिरिडीह के ताराटांड़ का रहने वाला है और तीन साल से पिता के साथ भूली में किराए पर रह रहा था। आशीष के कमरे में पुलिस को सात बैंकों के पासबुक, एक बड़ा एलईडी टीवी, एक आईफोन, सात अन्य मोबाइल, सील पैक दो एसी, एक फ्रिज और तीन लैपटाॅप मिले हैं। पुलिस ने कमरा सील कर दिया है।
छत्तीसगढ़ की पुलिस भी गैंग के पांच अपराधियों को पकड़कर ले गई
पुलिस की गिरफ्त में तीन साइबर अपराधी।
{निकासी का मैसेज आने पर खाताधारी ने खाता ब्लॉक कराया और पुलिस को दे दी जानकारी { अपराधी घर पहुंच कर धमकाने लगे, तो पुलिस ने जाल बिछाकर पकड़ लिया
hin_Deva hin_Deva hin_Deva hin_Deva hin_Deva bho_Deva hin_Deva